Атентатори атакуваха полицейски щаб, електроцентрала и КПП-та в Ирак – Труд
Атентатори атакуваха полицейски щаб, електроцентрала и КПП-та в Ирак
21.10.2016 • 09:37
Въоръжени и облечени в жилетки с експлозиви атентатори са атакували множество правителствени цели в иракския град Киркук, сред които са щабът на полицията и контролно-пропускателни пунктове. Киркук е под кюрдски контрол, но е етнически разделен и е обект на спорове. В града е обявен полицейски час до второ нареждане.
Атентатори-самоубийци са нахлули в електроцентрала, построена от иранска компания в северния град Дибис и са убили най-малко 16 души, сред които служители от административния персонал, инженери и техници, предаде АФП, цитирайки кмета на града и представители на силите по сигурността.
„Ислямска държава“ е поела отговорност за атаките.